《宿简寂观》
宋代·袁陟

名山崇秘祠，终夜得清赏。
真气溢空浮，流泉随砌响。
林峦片月散，殿阁高风行。
天际斗杓直，庭中盘石横。
逸人今何之，故岭不改秀。
白鹤唳松梢，青灯覢岩窦。
怳追汗漫驾，深悟逍遥言。
四顾群动寂，冥心归灏元。

作者简介：洪州南昌人，字世弼，号遁翁。袁抗子。仁宗庆历六年进士。历当涂县令、太常博士，官终殿中丞。卒年三十四。刻苦好学，善为诗。有《遁翁集》。